open-index/open-wikipedia-markdown huggingface dataset:
Grafické používateľské rozhranie

**Grafické používateľské rozhranie** (angl. graphical user interface), skratka **GUI**,  používateľské rozhranie, ktoré umožňuje ovládať elektronické zariadenie pomocou súboru interaktívnych obrazových prvkov. Tie spúšťajú príkazy a umožňujú priamu interakciu so zariadením.

V súčasnosti je navrhovanie grafického rozhrania samostatná profesná disciplína vyžadujúca odborné znalosti z ergonómie, psychológie a dizajnu vizuálnych komunikácií. 

Okrem GUI existujú aj iné rozhrania, najmä príkazový riadok, ktorý pracuje v textovom režime.

Základom každého GUI je samotné používateľské rozhranie, na ktorom spočíva celá zodpovednosť systému, v ktorom sa pracuje. Zle navrhnuté GUI je častý problém, ktorého sa dopúšťajú najmä neskúsení programátori.

## Pozri aj
* Desktopové prostredie
Cestný motocykel

**Cestný motocykel** je motocykel s typickými vlastnosťami motocyklov a určený na dopravu osôb s veľmi veľkou spoľahlivosťou a prevádzkovou hospodárnosťou. Je to najstarší druh motocyklov. Často je vybavený sidecarom (postranným vozíkom).

Kategória:Cestné vozidlá
Kategória:Motocykle
Športový motocykel

[náhľad|[Yamaha YZF-R1]]
**Športový motocykel** je motocykel podobný pretekárskemu motocyklu, ale s osvetlením a spúšťacím zariadením.

Existujú dva druhy:
* súťažný motocykel cestný superšport
* terénny motocykel (kros, enduro)

Je oveľa rýchlejší ako cestné mototocykle, ale má kratšiu životnosť. Motor má zvýšený výkon a krútiaci moment, ktorý sa dosahuje v omnoho vyšších otáčkach ako bežný motocykel, následkom čoho je motor v nižších otáčkach nepoužiteľný. Odporúčané palivo má bežné oktánové číslo. Prevodovka má šesť výnimočne päť stupňov. U cestných superšportov má pruženie nízky zdvih, úzke do dola zahnuté riadidlá (tzv.katany). Pri krosových sú riadidlá široké, vyzdvihnuté pneumatiky sú záberové, mechanizmy sú chránené krytmi (pred prachom a vodou).
Pretekársky motocykel

**Pretekársky motocykel** (nesprávne resp. zastarano *závodný motocykel*) je motocykel určený na dosiahnutie najvyššej priemernej rýchlosti na dlhšej trati.

Existujú dva druhy:
*pretekársky cestný motocykel: Vyznačujú sa vysokou stabilitou a bezpečnosťou pri vysokých rýchlostiach. Ďalej majú aerodynamický tvar a kapotáž, na ktorú sa pre férovosť vzťahujú predpisy FIM (Medzinárodná motocyklistická federácia). Ich motory dosahujú najvyšší výkon, aký možno spaľovacími motormi dosiahnuť. 
*plochodrážny motocykel: Ich motory sú prispôsobené na krátkodobé maximálne výkony. Sú konštruované buď pre dirt-track (škvárovú dráhu) alebo pre grass-track (trávovú dráhu). Dirt-trackové majú zvláštny rám, malú nádrž pre palivo, predné koleso s veľmi malým zdvihom pruženia, zadné koleso niekedy neodpružené, prevodovku s jedným alebo dvoma stupňami a kolesá bez bŕzd. Grass-trackové sú podobné, ale majú štvorstupňovú prevodovku, brzdy, väčšiu nádrž a normálne stúpačky.

Medzinárodné triedy podľa obsahu: 125, 250, 350 a 500 cm³, pre motocykle s postranným vozíkom 350, 500 a 1200 cm³.

Kategória:Športové motocykle
Rekordný motocykel

**Rekordný motocykel** je motocykel určený na dosiahnutie maximálnej rýchlosti na rovinnej, priamej a pomerne krátkej trati.

Obyčajne vodič leží na/vo veľmi aerodynamickom vozidle hlavou vpred alebo dokonca na chrbte. Kolesá majú menši priemer alebo väčší rázvor.

Kategória:Motocykle
Moped

náhľad|Moped Babetta 207.300
**Moped** (údajne zo ) je ľahké jednostopové motorové vozidlo, ktoré je kombináciou motocykla a&nbsp;bicykla. Slúži na prepravu obyčajne jednej osoby na krátke vzdialenosti, a&nbsp;to obmedzenou rýchlosťou, vzhľadom na nízku kubatúru spaľovacieho motora (do 50 cm³). Má špeciálny rám, ktorý je pevnejší&nbsp; ako u&nbsp;bicykla a&nbsp;bicykla s&nbsp;pomocným motorom. Kolesá sú väčšinou odpružené, neoddeliteľnou súčasťou prevodovky sú kľuky s&nbsp;pedálmi. Príkladom mopedu je na Slovensku vyrábaný Manet Korado, alebo Babetta

Do kategórie moped zaraďujeme aj viacstopé vozidlá (napr. trojkolesové), mopedy bez pedálov, vybavené nožným štarérom motora (mokick), alebo ručným štartérom (noped) prípadne s elektromotorom s výkonom nižším, ako 4kW a maximálnou rýchlosťou 45km/h.

## Referencie

## Iné projekty

Kategória:Jednostopové motorové vozidlá
Bicykel s pomocným motorom

náhľad|Bicykel s pomocným motorom
**Bicykel s pomocným motorom** je klasický bicykel s primontovaným dvojtaktným alebo štvortaktným motorom s obsahom do 50 cm³. Maximálna rýchlosť je 25 km/h. V prípade elektrického motora je jeho maximálny výkon 250W. Z motora sa prenáša otáčavý moment na koleso prostredníctvom redukčného súkolia reťazou alebo hnacou kladkou.

## Iné projekty

Kategória:Bicykle
Capella (hviezda)

**Capella** (), **Amalthea** (božská koza z gr. mytológie), **Alhajoth** () (α Aur/α Aurigae/Alfa Aurigae) je spektroskopická a interferometrická dvojhviezda α Aur zdanlivej jasnosti 0,08m, najjasnejšia v súhvezdí Povozník a šiesta najjasnejšia hviezda na nočnej oblohe.

## Legenda
Capella, alebo tiež Amalthea, bola v gréckej mytológii koza, ktorá kojila malého Dia na ostrove Kréta. Tam ho jeho matka Rheia skrývala pred jeho otcom Kronom (Chronom), ktorý prehltol krátko po narodení všetky svoje deti. Chcel tým predísť naplneniu veštby, podľa ktorej ho jeho vlastný syn zvrhne z vladárskeho trónu a zabije ho. Keď sa narodil najmladší Zeus, postrčila matka Rhea svojmu manželovi namiesto dieťaťa zavinutý kameň. Svojho syna potom Rhea ukryla v jaskyni v pohorí Ida na Kréte. Pred jaskyňou predvádzali kňazi ohlušujúce pekelné tance, aby Kronos nepočul detský plač. Zeus neskôr z vďačnosti umiestnil Amaltheu na oblohu a premenil ju na najjasnejšiu hviezdu tohto súhvezdia. Meno Amalthea nesie tiež jeden z Jupiterových mesiacov.

## Všeobecná charakteristika
Capella má rovnakú farbu a teda aj povrchovú teplotu ako Slnko, ale inak je medzi nimi veľký rozdiel. Capella je spektroskopická dvojhviezda, jedna z najznámejších spektroskopických dvojhviezd. Hlavná zložka je žltý obor spektrálneho typu G8, triedy svietivosti III. Má rovnakú povrchovú teplotu ako Slnko, priemer 10-násobne a svietivosť 80-násobne väčšie ako Slnko. Obidve zložky, hviezdy zdanlivej jasnosti 0,08m a 1,0m, obiehajú okolo spoločného ťažiska, vzdialené od seba 0,74 AU, raz za 107,9 d. Dvojicu obrov obieha vo vzdialenosti 0,15 ly dvojica červených trpaslíkov spektrálnych typov M5 V. Capella je teda v skutočnosti štvorhviezda. Vzdialenosť od Zeme je približne 42,2 ly. 

V našich zemepisných šírkach je cirkumpolárna, ale pri dolnej kulminácii sa dostáva veľmi nízko nad obzor a pri hornatejšom horizonte zaň na krátku dobu aj zapadá. Capella je tiež vrcholom asterizmu Zimný šesťuholník, ktorý uľahčuje orientáciu na zimnej oblohe. Ako jediná hviezda tohto asterizmu je cirkumpolárna. 

## Zdroje
* 
* 

Kategória:Súhvezdie Povozník
Kategória:Bayerove objekty
Kategória:Štvorhviezdy
Kategória:Žlté obry
Kategória:Prúd Hyád
Kategória:Spektroskopické dvojhviezdy
Rigel

náhľad|Umelecká predstava hviezdy Rigel zblízka
**Rigel** (β Ori/β Orionis/Beta Orionis) je najjasnejšia hviezda v súhvezdí Orión a siedma najjasnejšia hviezda na oblohe so zdanlivou hviezdnou veľkosťou 0,18. Je to horúca modrobiela hviezda spektrálneho typu B. Hoci je označená ako „beta“, momentálne je jasnejšia ako Alfa Orionis (Betelgeuze). Je to jedna z hviezd asterizmu Zimný šesťuholník. Rigel patrí do južnej oblohy (leží pod svetovým rovníkom), ale z územia Slovenska je v zimnom období dobre pozorovateľný.

Vytvára výrazný farebný kontrast s Betelgeuze. Rigel je takisto nadobor, ale na rozdiel od Betelgeuze modrý, čiže ide o podstatne mladšiu a horúcejšiu hviezdu. Jeho pomenovanie pochádza z arabského *rijl*, čo znamená noha. V obrazci lovca Orióna skutočne predstavuje jeho západnú nohu. Napriek tomu, že je jasnejší než Betelgeuze, nachádza sa v oveľa väčšej vzdialenosti od nás: podľa rôznych zdrojov 770 až 900 svetelných rokov. So žiarivosťou 60 000 – 100 000 žiarivostí Slnka je skutočným „kozmickým svetlometom“. Jeho priemer je 50 až 120-krát väčší než slnečný. Vo vzdialenosti 9,2“ (9,4“) má sprievodcu 7. magnitúdy, ktorý ale zaniká v jeho žiare, a preto sa dá rozlíšiť len pomocou ďalekohľadu s priemerom objektívu minimálne . Sprievodca je sám dvojhviezdou a skladá sa z dvoch slabých hviezd hlavnej postupnosti spektrálneho typu B. Tieto zložky sú označené ako Rigel B a Rigel C a navzájom sú vzdialené 0,2“. Ich skutočná vzdialenosť je približne 4 miliardy kilometrov. Obiehajú sa takmer po kruhových dráhach. Naproti tomu reálna vzdialenosť tejto dvojice od modrého nadobra Rigel A je viac ako 300 miliárd kilometrov.

## Zdroj

Kategória:Súhvezdie Orión
Kategória:Bayerove objekty
Kategória:Flamsteedove objekty
Kategória:Viacnásobné hviezdy
Kategória:Modrobiele nadobry
Skúter

[náhľad|[Yamaha Motor Company|Yamaha Vino, príklad skútra]]
**Skúter** je jednostopové motorové vozidlo podobné motocyklu určené na pohodlnú jazdu s účinnou ochranou jazdca proti povetrnostným vplyvom.

Na rozdiel od motocykla je voľný priestor medzi sedlom jazdca a riadidlami, čo umožňuje nastupovať z boku. Motor je buď vedľa zadného kolesa alebo tesne pred ním. Palivová nádrž je pod sedlom vodiča alebo nad predným kolesom. Motor sa v minulosti chladil najčastejšie ventilátorom, prípadne náporom vzduchu. Dnes je bežne vybavený automatickou prevodovkou, kvapalinovým chladením, alebo elektrickým pohonom. 

Charakteristické sú malé kolesá, nízkoobjemový motor (obvykle 50-125 cm³) a čiastočná kapotáž s podlážkou, bez hornej časti rámu. Vodič nesedí obkročmo, ale znožmo ako na stoličke. 

Obvykle slúži ako dopravný prostriedok na krátke vzdialenosti - typicky v rámci mesta. Hornú triedu skútrov tvoria veľké cestovné skútre s výkonným motorom s objemom 250 až 650 ccm.

Najznámejšími predstaviteľmi skútrov sú talianske Vespa a Lambretta. Na Slovensku sa v Považskej Bystrici vyrábali skútre Manet S 100 a Tatran S 125.

## Iné projekty

Kategória:Jednostopové motorové vozidlá
Motorový bicykel

**Motorový bicykel** je bicykel, ktorý má motor s obsahom valca maximálne 100 cm³ a svojou rýchlosťou, hmotnosťou a stavbou sa veľmi líši od bežného bicykla.

Kategória:Bicykle
Alfa Centauri A

**Alfa Centauri A** je hviezda hviezdneho systému Alfa Centauri. Je vzdialená od Slnka približne 4,36 svetelných rokov. Je to súčasne najjasnejšia hviezda trojhviezdneho systému.

Alfa Centauri A je známa aj ako HD 128620, HR 5459, CP -60°5483, GCTP 3309.00A, a LHS 50.
[stred|náhľad|Alfa Centauri A (vľavo) a [Alfa Centauri B (vpravo) z HST]]

Kategória:Súhvezdie Centaurus
3084235
Kategória:HD a HDE objekty
Kategória:HIP objekty
5459
0559 A
Kategória:Astronomické objekty objavené v roku 1689
Alfa Centauri B

[náhľad|[Alfa Centauri A (vľavo) a Alfa Centauri B z HST]]
**Alfa Centauri B** (tiež Rigel Kentaurus B — päta Kentaura v Arabčine) je hviezda hviezdneho systému Alfa Centauri. Od Slnka je vzdialená približne 4,40 svetelných rokov.

Alfa Centauri B je tiež známa ako HD 128621, HR 5460, GCTP 3309.00B, a LHS 51.

Kategória:Súhvezdie Centaurus
3084236
Kategória:HD a HDE objekty
Kategória:HIP objekty
5460
0559 B
Kategória:Astronomické objekty objavené v roku 1689
Achernar

**Achernar** (arab. آخر النهر (*áchir al-nahr*) – ústie rieky) (α Eri/α Eridani/Alfa Eridani) je najjasnejšia hviezda v súhvezdí Eridanus a deviata najjasnejšia hviezda na nočnej oblohe. Z desiatich najjasnejších hviezd (s výnimkou Slnka): Sirius, Canopus, Alfa Centauri, Arcturus, Vega, Capella, Rigel, Prokyón, Achernar & Betelgeuze, je Achernar najhorúcejší a najmodrejší.

## Charakteristika
náhľad|vľavo|Sploštenie Achernaru
Je to podobor zdanlivej jasnosti 0,45m, spektrálneho typu B3, s povrchovou teplotou približne 14 800 K a hmotnosťou v rozmedzí od 6 do 8 Sĺnk. Patrí do triedy svietivosti V, je 1070-krát jasnejší ako Slnko. Achernar však produkuje viac energie v ultrafialových vlnových dĺžkach; jeho bolometrická svietivosť je 2900 až 5400-krát väčšia ako slnečná (záleží na odhade UV vyžarovania). Je to pomerne mladá hviezda s vekom nie vyšším ako niekoľko stoviek miliónov rokov.
Vzdialenosť Achernara od Zeme je približne 144 ly. Zo Slovenska nie je viditeľný, keďže nikdy nevystúpi nad horizont severnejšie ako 33° severnej výšky.

### Sploštenie
Pozorovania VLT, publikované v roku 2003, ukazujú, že hviezda je mimoriadne sploštená (polomer na rovníku je až o 56% väčší ako na póle). To je spôsobené nezvyklou rýchlosťou rotácie okolo osi, ktorá na povrchu dosahuje rýchlosť 225 až 300 km/s. To má za následok, že z hviezdy sa uvoľňujú obrovské množstvá hmoty a tiež aj veľké rozdiely v povrchovej teplote - póly sú omnoho teplejšie ako rovník.

## Pôvod názvu
Názov Achernar pochádza z arabčiny (آخر النهر; áchir al-nahr) a znamená ústie rieky - hviezda je posledná v súhvezdí Eridanus (rieka).

## Iné projekty

## Referencie


## Zdroje
* *[[Encyklopédia astronómie]]*. Osveta, 1987
* 

Kategória:Súhvezdie Eridanus
Kategória:Modrobiele trpaslíky
Kategória:Bayerove objekty
Ministerstvo obrany Slovenskej republiky

**Ministerstvo obrany Slovenskej republiky** (skratka **MO SR**) je jedno z ministerstiev Slovenska. Funguje ako ústredný orgán štátnej správy Slovenskej republiky na úseku obrany SR so sídlom v Bratislave. Bolo zriadené zákonom Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov a vzniklo dňa 1. januára 1993. Činnosť ministerstva upravuje zákon č. 575/2001 Z. z. o organizácii činnosti vlády a organizácii ústrednej štátnej správy (tzv. kompetenčný zákon).

## Pôsobnosť ministerstva
Ministerstvo obrany SR je ústredným orgánom štátnej správy Slovenskej republiky pre: 
#  riadenie a kontrolu obrany Slovenskej republiky, 
# výstavbu, riadenie a kontrolu ozbrojených síl Slovenskej republiky, 
# koordináciu činností a kontrolu orgánov štátnej správy, orgánov územnej samosprávy a iných právnických osôb pri príprave na obranu Slovenskej republiky, 
# koordináciu obranného plánovania, 
# zabezpečenie nedotknuteľnosti vzdušného priestoru Slovenskej republiky, 
# koordináciu vojenskej letovej premávky s civilnou letovou premávkou, 
# vojenské spravodajstvo, 
# civilnú službu.

## Minister obrany

Ministerstvo obrany riadi a za jeho činnosť zodpovedá minister obrany, ktorého vymenúva a odvoláva prezident SR na návrh predsedu vlády SR.

Súčasným ministrom obrany je od 25. októbra 2023 Robert Kaliňák (SMER – SD).

### Časová os ministrov obrany Slovenskej republiky

## Štátny tajomník ministerstva obrany
Ministra obrany v čase jeho neprítomnosti zastupuje v rozsahu jeho práv a povinností štátny tajomník. Minister môže poveriť aj v iných prípadoch štátneho tajomníka, aby ho zastupoval v rozsahu jeho práv a povinností. Štátny tajomník má pri zastupovaní ministra na rokovaní vlády poradný hlas. Štátneho tajomníka vymenúva a odvoláva vláda na návrh ministra obrany.

## Referencie

## Externé odkazy
* Oficiálna stránka MO SR


Obrany
Versaillská zmluva

**Versaillská zmluva** (alebo ak sa ňou uzatvára mier aj **versaillský mier** alebo **versaillská mierová zmluva**) je názov viacerých zmlúv podpísaných vo Versailles, najmä:
* zmluvy medzi Veľkou Britániou a USA z roku 1783 ukončujúcej Americkú vojnu za nezávislosť, pozri Versaillský mier (1783)
* zmluvy z roku 1870, ktorá ukončila francúzsko-pruskú vojnu, pozri Versaillská zmluva (1870)
* jednej zo zmlúv uzavretých na konci prvej svetovej vojny, pozri Versaillská zmluva (1919)
Whitehorse

**Whitehorse** je hlavné mesto kanadského teritória Yukon.

Mesto Whitehorse bolo konečnou zastávkou úzkorozchodnej železnice vedúcej z tichomorského prístavu Skagway cez horský priesmyk *White Pass*. Bolo dôležitým zásobovacím a dopravným centrom počas zlatej horúčky na Klondike. Je hlavným mestom teritória Yukon od roku v 1952, keď bolo sídlo teritória premiestnené z Dawson City po vybudovaní diaľnice Klondike.

Doslovný preklad názvu mesta je *biely kôň*. Mesto dostalo svoje meno podľa kaskád s rovnakým názvom, ktoré vraj pripomínali hrivu bieleho koňa. Kaskády boli zatopené jazerom Schwatka po dobudovaní hydroelektrárne v roku 1957.

Vo Whitehorse je vybudované letisko a má priame letecké spojenie s kanadskými mestami Vancouver, Calgary, Edmonton, s mestom Fairbanks na Aljaške a v lete aj s Frankfurtom nad Mohanom v Nemecku.

## Poloha
Whitehorse leží na 60°43´ severnej zemepisnej šírky a 135°03´ západnej zemepisnej dĺžky, na kilometri 1489 Aljašskej diaľnice.

## Podnebie
Ako väčšina územia teritória Yukon, Whitehorse má suché subarktické podnebie s teplejšími zimami ako niektoré kanadské mestá z prériových oblastí. Najvyššia priemerná teplota je v júli a to 21&nbsp;°C, najnižšia v januári - 22&nbsp;°C. Rekordná najvyššia teplota 34&nbsp;°C bola nameraná v júni 1969 a najnižšia teplota - 52&nbsp;°C bola nameraná v januári 1947. Whitehorse je mestom s nízkymi zrážkami. Ročne tu priemerne napadne 145 cm snehu a 163 mm dažďa. Whitehorse sa zaraďuje medzi najsuchšie mestá v Kanade, pretože leží v zrážkovom tieni pohoria Pobrežné vrchy.

## Iné projekty

## Externé odkazy
* Oficiálna stránka mesta  

## Referencie



Kategória:Mestá v Yukone
Kategória:Hlavné mestá kanadských provincií a teritórií
Carmacks

**Carmacks** je obec ležiaca na brehu rieky Yukon v kanadskom teritóriu Yukon. Má 392 obyvateľov (údaj z roku 2004). 

Mesto je pomenované po George Carmackovi, jednom z objaviteľov zlata na Klondike, ktorý sa snažil ťažiť uhlie v oblasti začiatkom deväťdesiatych rokov 19. storočia. Okolie mesta Carmacks má veľké zásoby nerastného bohatstva, vrátane uhlia, medi a zlata, ale v súčasnosti tu už ťažba neprebieha.

V Carmacks je jeden zo štyroch mostov, ktoré sú vybudované na rieke Yukon.

## Externé odkazy
*oficiálna stránka

Kategória:Sídla v Yukone
Kategória:Banské sídla v Kanade
Dominika

**Dominika** môže byť:

* štát v Karibiku, pozri Dominika (štát)
* nepresne: Dominikánska republika
* ženské krstné meno, pozri Dominika (prvé meno)
Hodiny (súhvezdie)

**Hodiny** (z lat. *Horologium*) sú jedno z južných súhvezdí s deklináciou okolo -60 stupňov. Súhvezdie zaviedol Nicolas Louis de Lacaille v roku 1754 pod názvom **Kyvadlové hodiny** (z lat. *Horologium Pendulum* alebo *Horologium Oscillatorium*) na pamiatku holandského vynálezcu Christiaana Huygensa.

Súhvezdie obsahuje iba jednu jedinú hviezdu jasnejšiu než štvrtá magnitúda a tou je alfa Horologii. Je to oranžový obor vzdialený 117 ly. Beta Horologii je biely obor vzdialený 290 ly. Iota Horologii je hviezda vcelku podobná nášmu Slnku a obieha ju extrasolárna planéta. R Horologii je premenná hviezda typu Mira Ceti.

Hodiny obsahujú rozličné galaxie, no sú málo jasné. Dvojica interagujúcich galaxií NGC 1512 a NGC 1510 má viac než desiatu magnitúdu. Celkovo je to oblasť chudobná na jasné objekty. Obsahuje len jedinú jasnejšiu hviezdokopu a to NGC 1261. 

Hodiny sú oblasťou chudobnou na hviezdy. V našich zemepisných šírkach vychádza nad obzor do výšky sotva jeden stupeň a to o polnoci koncom novembra. Pozorovať ho môžu obyvatelia zemepisných šírok 23° a južnejších. Nájdeme ho pod Eridanom pri jeho najjasnejšej hviezde Achernar.

## Zdroj
* 


Kategória:Súhvezdia
Južný trojuholník

**Južný trojuholník** (Triangulum australe) je malé južné súhvezdie, ktorého najjasnejšie hviezdy hviezdnej veľkosti 2 a 3 vytvárajú približne rovnostranný trojuholník. Toto súhvezdie zaviedol v roku 1603 Johann Bayer.

## Hviezdy

Na pomery iných súhvezdí južnej oblohy je najjasnejšia hviezda Južného trojuholníka, jeho alfa, pozoruhodne jasná. S magnitúdou 1,92 je to 41. najjasnejšia hviezda na oblohe a jedna z najjasnejších hviezd v blízkosti južného svetového pólu. Má novodobé meno Atria a oranžovú farbu.

Bezmenná beta TrA je síce o poznanie slabšia – magnitúda 2,85 – no stále ju môžeme nazvať pomerne jasnou. So vzdialenosťou 40 ly je to zároveň jedna z najbližších jasných hviezd k Zemi, žltobiela hviezda hlavnej postupnosti.

Trošičku slabšia gama TrA je treťou hviezdou obrazca trojuholníka, ktorý je približne rovnostranný. Je to biela hviezda blížiaca sa ku koncu svojho života na hlavnej postupnosti. Najväčšou zvláštnosťou tejto hviezdy je jej sprievodca – veľmi červená uhlíková hviezda označená ako X TrA. Písmenko v jej názve naznačuje, že je premenná. Zmeny magnitúdy sú sprevádzané zmenou povrchovej teploty.

V súhvezdí sa nachádza aj niekoľko ďalších pulzujúcich premenných hviezd – cefeíd. Všetky sú však aj v maxime prislabé na to, aby sa dali vidieť voľným okom.

Delta TrA, hviezda ležiaca mimo obrazca trojuholníka, má vo vzdialenosti 30″ od seba sprievodcu. Ten dosahuje magnitúdu 11,5, ale nevieme, či k hlavnej zložke fyzicky patrí.

## Objekty
Hoci západný okraj Južného trojuholníka prechádza cez okrajové časti Mliečnej cesty, zaujímavých objektov je v ňom pomerne málo. Pri prehliadke ďalekohľadom sa ukáže množstvo natesnaných slabých hviezd.

V súhvezdí sa nachádza otvorená hviezdokopa NGC 6025, ktorá je od nás vzdialená 2 700 svetelných rokov. Zaberá na oblohe plochu zhruba tretiny Mesiaca v splne. Jej najjasnejšia hviezda má jasnosť 7m, preto sa lepšie pozoruje triédrom alebo malým ďalekohľadom.

Ďalšie objekty sú zaujímavé už len pre majiteľov väčších ďalekohľadov. Relatívne jasná planetárna hmlovina NGC 5979 vyzerá v 15-centimetrovom ďalekohľade ako drobný jasný disk farby vody.

V súhvezdí je tiež veľa galaxií, ale všetky sú malé a slabé. Vo vzdialenosti asi 220 miliónov svetelných rokov sa tieto galaxie združili do kopy Abell 3627. Jej súčasťou je aj špirálová galaxia ESO 137-001, ktorá sa cez kopu pohybuje rýchlosťou takmer 7 miliónov kilometrov za hodinu.

## Poloha
Tri jasné hviezdy Južného trojuholníka nájdeme v blízkosti ďalších dvoch súhvezdí znázorňujúcich rysovacie pomôcky: južne od Pravítka a východne od Kružidla. Patrí medzi najmenšie súhvezdia oblohy. Pomôckou na jeho nájdenie sa môžu stať blízke jasné hviezdy alfa a beta Centauri smerujúce k Južnému krížu. Ak si ich spojnicu predĺžime do opačnej strany než leží Južný kríž, dostaneme sa nad vrchol trojuholníka tvorený hviezdou beta.

## Zdroj
* 


Kategória:Súhvezdia
Chata Plesnivec

**Chata Plesnivec** (iné názvy: pred rokom 1997 **Chata TANAPu Plesnivec**, ešte staršie: **Protéž**, **Hvezdoň**, **Plesnivec**, (1 290 m n. m.) je jedinou obývateľnou chatou v Belianskych Tatrách. Nachádza sa na konci Doliny siedmich prameňov, pod juhovýchodným úbočím Bujačieho vrchu.

## Dejiny
V polovici 18. storočia vznikla pri *Siedmich prameňoch* chatrč zlatokopa Drechslera z Rakús.

Do roku 1930 tu stála stará pastierska koliba. Na jej mieste dal v roku 1932 Tibor Gresch zo Spišskej Belej postaviť súkromnú chatu (ľavá polovica súčasnej chaty). Greschovým zámerom bolo pravdepodobne dostavať zrkadlový obraz objektu, čo sa mu nepodarilo, lebo musel opustiť republiku. Pôvodný názov chaty bol Edelweiss Hütte. Chata Plesnivec dostala dnešnú podobu v roku 1997, kedy k nej bola dokončená prístavba (pravá časť chaty). Greschov plán sa nepodarilo naplniť úplne, keďže pravá časť chaty nie je zrkadlovým obrazom ľavej časti s dominantnou zasklenou verandou. Príčinou boli obštrukcie na stavebnom úrade.

Po 2. svetovej vojne chata slúžila najprv turistom, od roku 1955 ako výskumná stanica TANAP-u a od roku 1997 slúži opäť pre turistickú verejnosť.

## Súčasnosť
Chata je zásobovaná terénnym vozidlom po nespevnenej ceste pozdĺž potoka Čierna voda v Doline siedmich prameňov. V súčasnosti je chatárom na chate Ján Matava zo Spišskej Belej. 
right|thumb|Skalné vráta čnejúce sa na sever od chaty

## Prístup
* po  zelenej značke:
** z Veľkého Bieleho plesa
** z Tatranskej Kotliny
* po  žltej značke:
** z Čiernej vody

## Okolie chaty
* Bujačí vrch
* Dolina siedmich prameňov
* Dolina Zeleného plesa
* Dolina Kežmarskej Bielej vody

## Referencie

## Pozri aj
* Zoznam horských chát na Slovensku

## Iné projekty

Kategória:Horské chaty v Belianskych Tatrách
Kategória:Architektúra z 1932
Hoste

**Hoste** môže byť:

* obec na Slovensku, pozri Hoste (okres Galanta)
* obec na Slovensku, pozri Malé Hoste
* obec na Slovensku, pozri Veľké Hoste
* ostrov v Ohňovej zemi, pozri Hoste (ostrov)
Halušky

**Halušky** (ďalšie názvy: **čuse**, **glgačke**, **hičkoše**, **nočky**, **noky**, **strapačky**, **trepanky**) sú jedlo pripravované hádzaním kúskov redšieho cesta do vriacej vody. Sú považované za jeden z tradičných pokrmov Slovenska. Tvoria neodmysliteľnú časť slovenskej, špecificky liptovskej, oravskej a okolitej kuchyne. 

náhľad|Haluškár, cedník na halušky

Hlavnými surovinami pri varení sú, múka (a prípadne vajce). Často sú pridávané zemiaky nastrúhané (ľudovo „narajbané“) na jemnú kašovitú hmotu, ktoré sa zmiešajú s múkou a vajcami, čím sa vypracuje polotuhé cesto, ktoré sa „sádza“ do vriacej vody. Takýto variant s pridanými zemiakmi sa nazýva „strapačky“. Práve technika sádzania malých kúskov cesta (nárečovo „metania“) – z drevenej dosky (lopárik) a scedenia halušiek – patria k veľmi dôležitým momentom. Existuje množstvo receptov, ako pripravovať halušky.

Najznámejšie sú bryndzové halušky. Do nich sa pridáva bryndza, ktorá im dodáva výnimočnú chuť, môže sa posypať slaninovými oškvarkami a pažítkou, prípadne kôprom a podľa chuti dosoliť. Taktiež sa môže podávať s pohárom kyslého mlieka, alebo žinčice alebo priamo pridať smotanu k haluškám na tanieri. 

náhľad|Bryndzové halušky so slaninou a petržlenovou vňaťou

Obľúbené sú aj halušky s (kyslou) kapustou. Bryndza môže byť nahradená  smotanou s tvarohom.  Robia sa aj halušky s makom a dokonca aj halušky s lekvárom. Zemiakové halušky (nazývané strapačky) sa podávajú s kapustou a vyprážanou slaninou, alebo s opečenou cibuľou a vyprážanou slaninou.

Dnes po celom Slovensku vznikajú (novodobé) salaše, ktoré ponúkajú ako jednu zo špecialít práve bryndzové halušky.

## Referencie

## Iné projekty

Kategória:Slovenské jedlá
Kategória:Ukrajinská kuchyňa
Roháčske plesá

[náhľad|Horné Roháčske pleso, v pozadí [Volovec (vrch v Západných Tatrách)|Volovec]]

**Roháčske plesá** je sústava plies v závere Roháčskej doliny pod Ostrým Roháčom, Plačlivým a Kopami (Tri kopy, Hrubá kopa).
Hlavné štyri plesá sa nachádzajú v „terasách“ nad sebou (druhé a tretie pri sebe), na zostupe cez Spálenú dolinu sa nachádza ďalšie, Opálové pliesko a nižšie Roháčsky vodopád.

* **Veľké Roháčske pleso** (alebo Dolné Roháčske pleso)
** nachádza sa v nadmorskej výške 1562,2 m n. m, rozloha 2,22 ha (najväčšie z Roháčskych plies), hĺbka 7 m
* **Druhé a tretie Roháčske pleso**
** nadmorská výška 1650 a 1653 m n. m
* **Horné Roháčske pleso**
** nadmorská výška 1719 m

## Prístup
náhľad|Druhé a tretie Roháčske pleso
	 
Z autobusovej zastávky Zverovka pešo asi 1 hod. Roháčskou dolinou k bývalej Ťatliakovej chate. Od chaty vedie okolo plies značený náučný turistický chodník dlhý 5,4 km s prevýšením 525 m (čas 4 hodiny).

## Iné projekty

## Externé odkazy
* Náučný chodník Roháčske plesá 

Kategória:Plesá Západných Tatier
Kategória:Orava
Kategória:Roháče
ČT2

**ČT2** je televízna stanica Českej televízie ktorá sa zameriava hlavne na dokumenty, relácie, filmy, programy pre deti alebo menšiny a seriály. Začala vysielať 1. januára 1993 po rozpade Česko-Slovenska a nahradila F1, televíznu stanicu Česko-slovenskej televízie.

## Logá stanice

Súbor:CT2 logo 1993 - 1994.jpg|Pôvodné logo ČT2 v rokoch 19931994
Súbor:CT2 logo 1994 - 2007.jpg|Logo ČT2 v rokoch 19942007
Súbor:CT2 logo.svg|Logo ČT2 v rokoch 20072012
Súbor:ČT2 logo 2012.svg|Logo ČT2 od roku 2012
Súbor:ČT2 HD.png|Logo HD verzie ČT2 od roku 2012


## Externé odkazy
*Webová stránka ČT2

Kategória:Česká televize
Kategória:Televízne stanice v Česku
Kategória:Vzniklo v 1993
Veľká Lúka

**Veľká Lúka** je obec pri Zvolene, pozri Veľká Lúka (okres Zvolen)

**Veľká lúka** môže byť:
* lokalita v Bratislave-Dúbravke známa najmä dôležitými archeologickými nálezmi, pozri Veľká lúka (Dúbravka)
* lokalita pri obci Muráň, pozri Veľká lúka (Muránska planina)
* vrch pri Martine (1 476 m n. m.), pozri Veľká lúka (Malá Fatra)
* vrch v obci Turzovka, pozri Veľká lúka (775 m n. m.)
ČT24

**ČT24** je spravodajský kanál Českej televízie.

V súčasnosti vysiela 24 hodín denne, prináša aktuálne správy v pravidelných reláciách každých 30 minút a zároveň nonstop v podobe titulkov pod obrazom. V prípade náhlych dôležitých udalostí dokáže reagovať vysielaním mimoriadnej relácie do 30 minút. Niektoré relácie sú vysielané aj na programe ČT1 (napr. hlavná spravodajská relácia *Události*, či *Otázky Václava Moravce* (len 1. časť)).

Program začal prinášať spravodajstvo 2. mája 2005 cez internet na stránkach ct24.cz a tiež digitálnym vysielaním súčasne cez družice Astra 3A v pakete Czech Link (CS Link) a Astra 1G v pakete UPC. Kanál tiež ponúkajú niektoré kábelové siete a je vysielaný v multiplexe 1 riadneho digitálneho vysielania.

## Logá stanice

Súbor:ČT24.png|Pôvodné logo ČT24 v rokoch 20052007
Súbor:ČT24 - logo.jpg|Logo ČT24 v rokoch 20072012
Súbor:ČT24 logo.png|Logo ČT24 od roku 2012


## Referencie

## Externé odkazy
* 

Kategória:Televízne stanice v Česku
Kategória:Spravodajské televízne stanice
Bunkové delenie

**Bunkové delenie** je časť bunkového cyklu, počas ktorého sa rodičovská bunka rozdelí na dcérske bunky. Obvykle mu predchádza delenie bunkového jadra (u Eukaryotov).

## Typy bunkového delenia

* Amitóza - delenie bunky prostým zaškrtením. Nediferencujú sa pri ňom chromozómy a nie je zabezpečené rovnomerné rozdelenie genetickej informácie. U vyšších organizmov je tento typ delenia pre bunky vysoko špecializovaných tkanív alebo pre degenerujúce či nádorové bunky. U nižších organizmov môže rozumne fungovať pri delení viacjadrových útvarov. 

* Mitóza (mitotické delenie) bunky zabezpečuje rovnomerné odovzdanie genetickej informácie dcérskym bunkám a zachovanie pôvodného počtu chromozómov. Rozdeleniu bunky predchádza rozdelenie bunkového jadra.

* Meióza (meiotické delenie) bunky sa skladá z dvoch po sebe nasledujúcich delení (výsledkom sú teda 4 bunky) a zabezpečuje redukciu počtu chromozómov (presnejšie sád chromozómov) v dcérskych bunkách na polovicu (2n → 1n, resp. 4n → 2n). Vzniknuté bunky sa volajú pohlavné bunky (gaméty).

Kategória:Bunka
Centrozóm

náhľad|Centrozóm v bunke

**Centrozóm** je zvláštna zhustená časť cytosólu živočíšnych a niektorých rastlinných buniek spolu s v ňom obsiahnutými valcovitými telieskami – centriolami. Nachádza sa v blízkosti jadra. Spravidla obsahuje dve centrioly (v G1-fáze bunkového cyklu).

## Význam
Centrozóm zohráva nezastupiteľnú úlohu pri mitotickom delení bunky. Počas delenia bunkového jadra sa delí aj centrozóm a dcérske centrozómy obsahujúce po dve centrioly a vzniknuté v S-fáze bunkového cyklu putujú k opačným pólom. Medzi od seba putujúcimi centriolami sa vytvorí deliace vretienko. 

Okrem tejto dôležitej úlohy plní centrozóm aj úlohu bazálneho telieska riasiniek a bičíkov. Na začiatku diferenciácie nových riasiniek dochádza k autoreprodukcii centriol, ktoré putujú k povrchu bunky a stávajú sa bazálnymi telieskami vyrastajúcich riasiniek.

## Externé odkazy
* 

Kategória:Bunka
Deliace vretienko

**Deliace vretienko** je štruktúra v bunke, ktorá:
* vzniká u eukaryotov na začiatku mitózy a meiózy, 
* pozostáva z mikrotubulov, 
* spolu s centromérami spôsobuje zaradenie chromozómov na rovníkovej úrovni vretienka a transportuje chromatidy či chromozómy za účasti aktomyozínovej sústavy. 

Deliace vretienko vzniká s pomocou aj bez pomoci centriol.

Kategória:Bunka
Mikrotubul

thumb|Obrázok mikrotubuly

**Mikrotubul** alebo **mikrotubulus**  je tubulárny (rúrkovitý) útvar vyskytujúci sa vo väčších množstvách vo všetkých eukaryotických bunkách. Je zložený zo 6 – 13 mikrofilamentov. 

Po chemickej stránke predstavujú mikrotubuly súbor makromolekúl bielkoviny tubulínu, ktorý je druhovo špecifický.

Mikrotubuly tvoria v bunke cytoskeletovú sústavu, ktorá zabezpečuje rozdelenie a orientáciu bunkových organel v základnej cytoplazme (cytosóle), určuje smer cytoplazmatických prúdov, tvar bunky a priestorové usporiadanie v rámci orgánov. V deliacich sa bunkách tvoria mikrotubuly vlákna deliaceho vretienka, ktoré zabezpečujú pohyb chromozómov k pólom bunky.

Mikrotubuly sa vyskytujú aj v brvách a bičíkoch buniek. Ultraštruktúra bŕv a bičíkov je v podstate rovnaká. Skladajú sa z dvoch centrálnych mikrotubúl, ktoré sú obklopené 9-timi pármi ďalších mikrotubúl. Celá táto štruktúra je ponorená do základnej matrix, obklopenej membránou, ktorá prechádza do cytoplazmatickej membrány. Na báze bŕv a bičíkov je uložené bazálne teliesko –kinetozóm, ktoré je tvorené 9-timi tripletmi mikrotubúl (vzniklo z centrioly). Bazálne teliesko sa zúčastňuje na tvorbe a diferenciácii bŕv a bičíkov.

## Zdroj
* 

## Iné projekty

Kategória:Bunka
Vakuola

**Vakuola** je priestor ohraničený jednoduchou membránou, ktorý sa nachádza v bunkách rastlín, protistov, kvasiniek a niektorých živočíchov. Membrána vakuoly sa nazýva tonoplast.

## Vakuoly rastlín
V mladých bunkách a bunkách pracujúcich delivých pletív sa vyskytuje väčšie množstvo malých vakuol, ktoré počas diferenciácie rastú a splývajú. V zrelých bunkách potom už spravidla existuje jediná veľká vakuola, ktorá môže zaplniť viac ako 90 % ich objemu. Rastlinná vakuola predstavuje zásobáreň vody a rôznych ďalších organických aj anorganických látok (cukry, bielkoviny, aminokyseliny, organické kyseliny, alkaloidy, triesloviny, farbivá) a také miesto, kde dochádza vo väčšej miere k bunkovému tráveniu (nahrádza neprítomné lyzozómy). Tekutý obsah vakuoly sa nazýva bunková šťava. V niektorých prípadoch v nej môžu nahromadené látky vykryštalizovať (tzv. inklúzia).

## Vakuoly živočíchov
Väčšie množstvo drobných vakuol možno nájsť aj v živočíšnych bunkách – napr. v bunkách chrbtice.

## Vakuoly protistov
U protistov sa tiež vyskytujú vakuoly, treba však dodať, že spravidla veľmi modifikované. Najznámejšími modifikáciami sú pulzujúce vakuoly a potravné vakuoly.
* **Pulzujúce vakuoly** sú prítomné v sladkovodných protistoch a ich úlohou je zhromažďovať a vypudzovať vodu naspäť do hypotonického prostredia, čo zabraňuje riedeniu bunky a znižuje osmotický tlak.
* **Potravné vakuoly**: Slúžia na trávenie potravy. Na rozdiel od vakuol rastlín vznikajú a zanikajú.

## Iné projekty

Kategória:Bunka
Plastid

[náhľad|Rastlinné bunky s viditeľnými [chloroplastami.]]

**Plastidy** sú membránové organely rastlinných buniek a rias. 

Plastidy vznikli primárnou endosymbiózou, preto sú obalené dvojitou membránou a majú vlastnú plastidovú DNA. Je to pomerne rôznorodá skupina organel. Nové plastidy vznikajú delením starých, alebo premenou z proplastidu. Aj jednotlivé typy plastidov sa môžu vzájomne premieňať. Dedia sa vždy maternálne, spermia plastidov obsahuje len veľmi málo.

## Typy plastidov

* Proplastid je nezrelý plastid. Nie je farebný, možno ho nájsť v bunkách delivých pletív a v mladých bunkách. Počas diferenciáce a zrenia bunky sa mení na niektorý z ďalších typov plastidov.
* Chromoplasty sú plastidy, ktoré obsahujú farebné pigmenty. 
** Chloroplasty sú podskupinou chromoplastov a obsahujú fotosynteticky aktívne farbivá. Okrem chlorofylov to môžu byť aj ďalšie, podľa ktorých rozoznávame špeciálne typy chloroplastov:
*** Rodoplast je dočervena sfarbený plastid obsahujúci fykoerytrín (červené) a fykocyanín (modré farbivo). Nájdeme ich napríklad u červených rias (Rhodophyta).
*** Feoplast je plastid, ktorý obsahuje chlorofyl a hnedé farbivo fukoxantin, možno ho nájsť v hnedých riasách (Phaeophyta).
** Vlastný chromoplast: Je to žltý alebo červený plastid. Sám nie je schopný fotosyntézy, obsahuje len pomocné pigmenty. To sú karotenoidy a xantofyly. Nachádzajú sa predovšetkým v kvetoch a plodoch, alebo v starých bunkách. Chránia fotosystémy pred prebytočnou energiou a to tak, že za spotreby energie odbúravajú karotenoidy na xantofyly.
* Leukoplast je bezfarebný plastid. Jeho funkcia je zásobná.
** Proteinoplast je plastid obsahujúci proteíny.
** Amyloplast je plastid, v ktorom sa ukladá škrob. Škrobové zrná sú často charakteristické pre daný druh rastliny a využívajú sa pri určovaní.
** Elaioplast obsahuje vo väčšom množstve oleje.

Kategória:Rastlinná bunka
Centriola

náhľad|Centriola

** Centriola** alebo **centriol** je bunková organela u živočíšnych a niektorých rastlinných buniek nachádzajúca sa v centrozóme, tvorená deviatimi zväzkami podlhovastých mikrotubulov (pričom každý zväzok sa skladá z troch mikrotubulov) a zúčastňujúca sa na tvorbe bičíkov a riasiniek. Zdá sa, že hrajú aj rolu pri tvorbe deliaceho vretienka.

Po chemickej stránke sú tvorené bielkovinami, glukózou a malým množstvom RNA. Ich priemer je asi 150 nm, dĺžka 300 až 600 nm. 

Kategória:Bunka
Dawson

**Dawson** je názov:
* sídiel:
** Dawson (Yukon), Kanada
** Dawson (Alabama), Spojené štáty americké
** Dawson (Georgia), Spojené štáty americké
** Dawson (Illinois), Spojené štáty americké
** Dawson (Iowa), Spojené štáty americké
** Dawson (Minnesota), Spojené štáty americké
** Dawson (Nebraska), Spojené štáty americké
** Dawson (Severná Dakota), Spojené štáty americké
** Dawson (Pensylvánia), Spojené štáty americké
** Dawson (Texas), Spojené štáty americké
** Dawson County (Georgia), Spojené štáty americké
** Dawson County (Montana), Spojené štáty americké
** Dawson County (Nebraska), Spojené štáty americké
** Dawson County (Texas), Spojené štáty americké
* ostrova Dawson (ostrov), Čile
* a iných miest: Dawson Springs (Kentucky) v USA, Dawson Creek (Britská Kolumbia) v Kanade a Dawsonville (Georgia). [
* collegu Dawson College v Montreali v Quebecu v Kanade
* televízneho seriálu Dawsonov svet (Dawson's Creek), pozri aj dolu

## Známe osoby menom Dawson
* Dawson Leery, hlavná postava TV seriálu *[[Dawsonov svet]]*
* Dawson Benton, hviezda *[[CheezyFilms]]* Star
* Christopher Dawson, historik
* Geoffrey Dawson, redaktor *[[The Times]]* v Londýne
* George Mercer Dawson, kanadský geológ
* John William Dawson, geológ, otec Georgea Mercera Dawsona
* Richard Dawson, moderátor TV hier
* Sandra Dawson, profesorka na Sidney Sussex College, Cambridge University
* William Crosby Dawson, senátor USA za štát Georgia
Antacidum

**Antacidá** (zložené z gr. *anti-* = proti a lat. *acidum* = kyselina) sú skupina liekov, ktoré neutralizujú kyselinu chlorovodíkovú (HCl) v žalúdku. Ich hlavný význam je ochrana sliznice žalúdka, dvanástnika a pažeráka. Používajú sa pri liečbe peptického vredu, gastritíde, pyróze (pálenie záhy) a niektorých foriem žalúdočnej „neurózy”.

Užívajú sa niekoľkokrát denne a pri problémoch.

S výnimkou prípravku *Stoppal®* sú na slovenskom trhu dostupné antacidá predajné bez receptu.

Liečba uvedených problémov len antacidami je symptomatická a je vhodná len pri slabších prejavoch.

## Účinné látky
* hydroxid hlinitý (Al (OH)3) – *Acidanon®*, *Anacid®*, *Gasterin®*, *Maalox®*
* hydroxid horečnatý (Mg (OH)2) – *Maalox®*
* hydrogenuhličitan sodný (NaHCO3) – jedlá sóda
* uhličitan vápenatý (CaCO3) – *Tums®*
* hydrotalcid *Rutacid®*, *Talcid®*, *Tisacid®*

## Nežiaduce účinky
* zápcha
* hnačka
* zníženie vstrebávania niektorých látok

## Referencie



Kategória:Liečivá
Peristaltika

**Peristaltika** (gr. *peristaltikos* = obopínajúci) je pozdĺžny vlnovitý pohyb stien dutých orgánov, ktorý slúži na posúvanie ich obsahu. Vytvárajú ju hladké svaly a zaisťuje ju autonómna nervová sústava. Peristaltika sa uplatňuje pri tráviacej sústave (pažerák, žalúdok, črevo), močovodoch, vajíčkovodoch a v iných dutých orgánoch.

Kategória:Tráviaca sústava
Kategória:Fyziológia
Stolica

**Stolica** môže byť:

* sedadlo v podobe lavice alebo väčšej stoličky, pozri stolica (nábytok)
* stroj alebo prístroj na spracúvanie alebo výrobu nejakého materiálu, napr. hobľovacia stolica, valcovacia stolica, rezacia stolica
* vysoká úradná inštancia, úrad alebo inštitúcia (najmä v minulosti), pozri stolica (inštitúcia)
* historická administratívno-správna územná jednotka v bývalom Uhorsku, pozri stolica (územie)
* odborne (medicínsky): ľudský výkal
* vrch () v Stolických vrchoch, pozri Stolica (vrch)
* geomorfologický podcelok Stolických vrchov, pozri Stolica (geomorfologický podcelok)
* chránené územie, pozri Stolica (chránený areál)
* v tesárstve a stavebníctve:  hlavná nosná časť krovu, tuhá viazaná konštrukcia (obyčajne rovinná) slúžiaca ako podpora, presnejšie spravidla buď priečna väzba krovu alebo pozdĺžna väzba krovu , pozri stolica (krov)

## Referencie


## Pozri aj
* Svätá stolica
Dyzentéria

**Dyzentéria** alebo **červienka** alebo **[[úplavica]]** môže byť:
*súhrnné označenie pre zápalové ochorenia čreva, najmä hrubého, spôsobené baktériami, vírusmi, prvokmi, červami alebo chemickými látkami (prejavmi býva hnačka, bolesti v bruchu a podobne) 
*konkrétna choroba označovaná ako bacilová červienka
Dvanástnik

[framed|right|Schéma tráviacej rúry človeka. 1. [pažerák, 2. žalúdok, 3. dvanástnik, 4. tenké črevo, 5. slepé črevo, 6. červovitý prívesok, 7. hrubé črevo, 8. konečník, 9. análny otvor ]]
náhľad|Časti tenkého čreva

**Dvanástnik** (iné názvy **duodénum**; nesprávne: *dvanástorník*; ) je najširšia, najkratšia a relatívne málo pohyblivá časť tenkého čreva, ktorá nasleduje hneď za žalúdkom. 

Dvanástnik je dlhý asi 25 – 30 cm (podľa dávnejších mier 12 palcov, z čoho je odvodené jeho meno) a je podkovovito zahnutý. V jeho ohybe je fixovaná hlava podžalúdkovej žľazy (pankreas). Sliznica dvanástnika vytvára pozdĺžnu krkvu dvanástnika (*plica longitudinalis duodeni*), ktorá je podmienená priebehom vývodu podžalúdkovej žľazy (*ductus pancreaticus*) a žlčovodu (*ductus choledochus*), ktoré sa spájajú a na vyvýšenine Vaterova papila (*papilla duodeni major*) ústia do dutiny dvanástnika. Cez toto ústie sa dostáva do dvanástnika pankreatická šťava a žlč. V dvanástniku sa čiastočne natrávená potrava stretáva s pankreatickou šťavou, so žlčou a so sekrétom žliaz.

## Iné projekty

Kategória:Tráviaca sústava
Vedecký konsenzus

**Vedecký konsenzus** je kolektívne posúdenie, zaujatie stanoviska a názoru výskumníkov v špecifickom vednom odbore v špecifickom momente. Vedecký konsenzus je určený zhodou názoru významnej väčšiny vedcov.

Konsenzus sa dosahuje prostredníctvom komunikácie na konferenciách, procesom publikácií a tzv. peer review procesom, v ktorom sa vedecké publikácie posudzujú a potvrdzujú viacerými rovnocennými vedeckými stranami, čím sú autori nútení dodržiavať vedecké štandardy. Na publikácie a ocenenia, ktoré neprešli týmto procesom, sa vo vedeckých a univerzitných kruhoch pozerá s nedôverou. V kontroverzných prípadoch sa k nemu dospieva hlasovaním.

Kategória:Veda
Dubova colonorum

**Dubova Colonorum** je projekt záchrany kostola sv. Kozmu a Damiána (Sedliacka Dubová) z 13. storočia pri obci Sedliacka Dubová na Orave. Je bratským táborom tábora Katarínka a Bzovík. Projekt je organizovaný pod záštitou Združenia kresťanských spoločenstiev mládeže, pravidelne od roku 1998. Do roku 2013 sa tu v 35-tich družinách vystriedalo viac ako 471 rôznych ľudí z celého Slovenska, aj zo zahraničia.

## Cieľ projektu

Cieľom projektu je rozvoj vzájomných vzťahov účastníkov, vzťahu k histórii a prírode a celkové formovanie ich osobnosti netradičnou formou: tábor je časovo orientovaný do histórie, so snahou vo všetkom zachovať stredoveký štýl. Väčšina účastníkov má len malé skúsenosti alebo predpoklady na prácu, ktorá sa tu vykonáva. Je inšpirovaný františkánskou spiritualitou, ale tábora sa zúčastnilo aj mnoho nekresťanov.

Druhým ale nemenej podstatným cieľom je záchrana ruín kultúrnej pamiatky a ich zakonzervovanie, vyčistenie celého areálu, ale i historický prieskum. Projekt si nekladie za cieľ areál kompletne zrekonštruovať, ale zachovať jeho súčasný vzhľad a atmosféru zrúcanín. 

Podľa vyjadrení organizátorov projekt prispieva i k zmysluplnému a užitočnému tráveniu voľného času mladých ľudí počas prázdnin v tábore s dobrým programom. Rozvíjajú sa tu ich vzájomné vzťahy, vzťah k histórii a prírode i celkové formovanie ich osobnosti.

## Externé odkazy

* Stránka projektu Dubova Colonorum
* Dubova Colonorum očami Luboša Motyčku

Kategória:Kresťanstvo
Kategória:Voľný čas
Česko-Slovenská filmová databáza

**Česko-Slovenská filmová databáza** (, skratka **ČSFD**) je internetová databáza informácií o filmových dielach a televíznych reláciách, hercoch, moderátoroch a filmároch (režiséroch, kameramanoch a pod.). Webové sídlo založil filmový novinár Martin Pomothy v roku 2001 a od roku 2006 ho prevádzkuje prostredníctvom ním vlastnenej a vedenej spoločnosti POMO Media Group s.r.o. so sídlom v Prahe-Vinohradoch.

ČSFD okrem toho obsahuje aktuality zo sveta filmu a televízie a informácie o premiérách v kinách v Česku a na Slovensku. Od Internet movie database sa okrem lepšieho pokrytia českej a slovenskej filmovej a televíznej scény líši aj v tom, že používateľom umožňuje viesť si prehľad vlastnej filmotéky. Na druhej strane v popisoch filmov na ČSFD chýba zoznam úloh pri jednotlivých hercoch, čo umožňuje napr. konkurenčný web České filmové nebe.

## Kontroverzie
V roku 2009 pravdepodobne český alebo slovenský heker vystupujúci pod pseudonymom igigi (neskôr nazývaný Tom) využil SQL injection a prenikol do databázy používateľov, kde získal prihlasovacie údaje 187 000 používateľov (prihlasovacie mená, e-mailové adresy, heslá v haši). Prevádzkovateľ webu M. Pomothy používateľom rozoslal e-mail, v ktorom ich požiadal o zmenu hesiel z dôvodu „prevodu archivácie hesiel do nového systému“, avšak nezmienil sa o úniku ich údajov.

## Referencie

## Pozri aj
* Internet Movie Database
* Filmová databáza
* České filmové nebe

## Iné projekty

## Externé odkazy

* Česko-Slovenská filmová databáza

Kategória:Stránky o filmoch
Kategória:České webové stránky
Kategória:Slovenské webové stránky
Kategória:Filmové databázy
Oteruvzdornosť

**Oteruvzdornosť** je odolnosť materiálu proti dlhodobému opotrebeniu trením.

Najhoršie môže byť pri strojoch, hlavne pri šachtových spojoch môže stroj začať hrkotať, čo ešte zrýchľuje opotrebenie. Napríklad pri motoroch, keď sa opotrebujú krúžky. Alebo keď sa opotrebujú ložiská.

Kategória:Mechanické vlastnosti materiálov
Breznica

**Breznica** môže byť:

*obec na Slovensku, pozri Breznica (okres Stropkov)
*hrad na Slovensku, pozri Breznica (hrad)
*skrátene:
**Dolná Breznica
**Horná Breznica
**Hronská Breznica
**Tekovská Breznica
**Železná Breznica
Brzotín

**Brzotín** je:
*obec na Slovensku, pozri Brzotín (okres Rožňava)
*hrad na Slovensku, pozri Brzotín (hrad)
Klaudios Ptolemaios

right|thumb|Stredoveký portrét
náhľad|Idealizovaný portrét zo 16. storočia
náhľad|vpravo|Ptolemaiova mapa sveta, 1482

**Klaudios Ptolemaios** (v gréčtine: *Κλαύδιος Πτολεμαῖος*; * asi 85 – † asi 165) bol grécky geograf, astronóm a astrológ, ktorý pravdepodobne žil a pracoval v egyptskej Alexandrii.

Svojho času zaviedol 48 súhvezdí, ktoré zostavil z najjasnejších viditeľných hviezd, ktoré mu pripomínali určité obrazce postáv, zvierat alebo vecí. Mnohé z jeho súhvezdí sa v modernej astronómii používajú dodnes.

Predstava Ptolemaia bola, že planéta Zem sa nachádza v strede vesmíru. Všetky ďalšie nebeské telesá (Mesiac, Slnko,  planéty a hviezdy) obiehajú okolo nej po kružnicovej dráhe. Táto predstava o vesmíre vydržala až do stredoveku, keď bola vyvrátená Mikulášom Kopernikom.

Zostavil tiež dielo s názvom *Geographia*, kde opisuje veľké množstvo starovekých miest a rôznych kmeňov obývajúcich vtedajšie známe oblasti.

Jeho Optika sa zachovala v latinskom preklade stratenej arabskej verzie strateného gréckeho originálu. V tejto knihe Ptolemaios opisuje merania, ktorými overil Euklidov a Herónov **zákon o rovnosti uhla dopadu a uhla odrazu**. Toto pravidlo aplikoval aj na odraz od zakrivených zrkadiel, ktoré dnes nájdeme v zábavných parkoch. Správne pochopil, že odraz od zakrivených zrkadiel je úplne rovnaký, ako keby šlo o rovinné zrkadlá, ktoré sú v bode odrazu dotykovými rovinami ku skutočnému zrkadlu.

## Pozri aj
Ptolemaiove súhvezdia

## Iné projekty

## Referencie

Kategória:Astronómovia starovekého Grécka
Kategória:Geografi starovekého Grécka